DCON รายได้ลด-ตั้งสำรองผลประโยชน์พนักงาน กดกำไรไตรมาส 2/62 ลดลง 34% มาที่ 29.54 ลบ.
DCON รายได้ลด-ตั้งสำรองผลประโยชน์พนักงาน กดกำไรไตรมาส 2/62 ลดลง 34% มาที่ 29.54 ลบ. จากปีก่อนกำไร 44.63 ลบ. ขณะที่งวด 6 เดือน กำไรลดลง 7.09% มาที่ 65.96 ลบ. จากปีก่อนกำไร 70.99 ลบ.
13 ส.ค. 2562

บริษัท ดีคอนโปรดักส์ จำกัด (มหาชน) หรือ DCON รายงานผลการดำเนินงานไตรมาส 2/62 (รวมบริษัทย่อย) สิ้นสุดวันที่ 30 มิ.ย.2562 ดังนี้

โดยผลการดำเนินงานในไตรมาสดังลก่าว มีกำไรลดลง เนื่องจาก บริษัทฯและบริษัทย่อย มีรายได้รวมทั้งสิ้น 314.59 ล้านบาท ลดลงจากไตรมาส 2/61 เป็นจำนวนเงิน 3.66 ล้านบาทหรือเท่ากับ 1% โดยรายได้จากส่วนงานวัสดุก่อสร้างเพิ่มขึ้นจำนวน 31.10ล้านบาท ในขณะที่รายได้จากส่วนงานอสังหาริมทรัพย์ลดลง จำนวน 34.75 ล้านบาท จึงทำให้มีกำไรขั้นต้นลดลง 5.35 ล้านบาท
อีกทั้ง ในไตรมาส 2/62 บริษัทฯและบริษัทย่อยได้ตั้งสำรองประมาณการหนี้สินสำหรับประโยชน์พนักงานเพิ่มขึ้น 5.05 ล้านบาท เนื่องจากพรบ.คุ้มครองแรงงานฉบับใหม่ ซึ่งกำหนดอัตราค่าชดเชยเพิ่มเติม กรณีเลิกจ้างพนักงานที่มีอายุเกิน 20 ปี ให้จ่ายไม่น้อยกว่าค่าจ้างอัตราสุดท้าย 400 วัน